1 priedas. Techninė specifikacija

**ETERIO AUTOMATIZACIJOS SISTEMOS SERVERIŲ IR PROGRAMINĖS ĮRANGOS PRIEŽIŪROS IR APTARNAVIMO PASLAUGŲ TECHNINĖ SPECIFIKACIJA**

VšĮ Lietuvos nacionalinis radijas ir televizija (toliau – LRT arba Perkančioji organizacija) šiuo pirkimu siekia įsigyti centrinėje aparatinėje esančios eterio automatizacijos sistemos serverių ir programinės įrangos priežiūros ir aptarnavimo paslaugas (toliau – paslaugos).

Sistemos gamintojas - „Pebble Beach Systems”, produktas - „Marina“, <http://www.pebble.tv/products/marina-lite/>. Viso trys TV kanalai, kuriuos sudaro: 2x kontrolerių serveriai, 2x IP/RS/GPI blokai, 2x relių blokai, 1x automatinis perjungimo serveris, 1x rankinis perjungimo serveris, 6x kliento valdymo licencijos.

**Reikalavimai paslaugoms:**

1. Paslaugos teikiamos 12 mėnesių nuo pirkimo sutarties pasirašymo ir įsigaliojimo, bet paslaugos bus pradėtos teikti ne anksčiau kaip 2021 m. rugsėjo 9 d., 00:00 val. Jei pirkimo sutartis pasirašoma ir įsigalioja vėliau nei 2021 m. rugsėjo 9 d., 00:00 val., paslaugos teikiamos 12 (dvylika) mėnesių nuo sekančios nuo pirkimo sutarties pasirašymo ir įsigaliojimo dienos 00:00 val.
2. Paslaugos turi būti teikiamos dviem lygiais:
   1. 1 lygis – tiekėjas, priimantis ir registruojantis pranešimus apie gedimus, o taip pat atsakingas už visą aptarnavimo proceso vykdymą ir valdymą;
   2. 2 lygis – įrangos gamintojas, suteikiantis įrangos palaikymo paslaugas.
3. Reikalavimai paslaugų teikimui:
   1. pranešimų apie gedimus priėmimas ir registravimas, 09:00-17:30 (GMT) valandomis, darbo dienomis (skubiais – ekstra atvejais, atitinkančiais Techninės specifikacijos 6.1 punkte nurodytas aplinkybes, 24/7/365, t. y. visą parą, visomis savaitės dienomis, visus metus);
   2. programinės įrangos atnaujinimas bei įdiegimas (diegimas atliekamas pagal suderintą su Perkančiąja organizacija grafiką, atsižvelgiant į galimą sistemos stabdymo poreikį, galimus sutrikimus ir veikimo atstatymą nesėkmės atveju);
   3. programinės įrangos klaidų taisymas;
   4. tiesioginis prisijungimas prie gamintojo duomenų bazės (instrukcijos, konfigūracijų failai ir pan.);
   5. nuotolinis tiekėjo ir gamintojo pasijungimas prie LRT esančios įrangos gedimams šalinti;
   6. neveikiančių detalių pakeitimo naujomis paslaugos;
   7. dedikuotas tiekėjo atstovas LRT įrangos priežiūrai.
4. Paslaugos gali būti teikiamos lietuvių arba anglų kalbomis. Pirmenybė teikiama lietuvių kalbai. Jeigu neįmanoma paslaugų teikti lietuvių kalba, tuomet paslaugos teikiamos anglų kalba.
5. Tiekėjas suteiks įrankį problemų registravimui, užregistruotų problemų sprendimą savo kompetencijos ribose ir, esant poreikiui, įrangos gamintojo įtraukimą.
6. Tiekėjas suteiktu įrankiu užregistruotas problemas klasifikuoja bei paslaugas teikia reakcijos laiku po problemų registravimo:
   1. reakcijos laikas - iki 4 val., kai techninė įranga nustoja veikti, problemos išsprendimo laikas, įskaitant įrangos veikimo atstatymą, - iki 2 kalendorinių dienų;
   2. reakcijos laikas - iki 8 val., kai gedimas įtakoja įrangos darbingumą, problemos išsprendimo laikas, įskaitant įrangos veikimo atstatymą, - iki 5 darbo dienų;
   3. reakcijos laikas - iki 24 val., kai problema įtakoja įrangos našumą, problemos išsprendimo laikas, įskaitant įrangos veikimo atstatymą, - iki 5 darbo dienų;
   4. reakcijos laikas - iki 48 val., kai problema neturi įtakos sistemos darbingumui ir našumui, problemos išsprendimo laikas, įskaitant įrangos veikimo atstatymą, - iki 10 darbo dienų.
7. Paslaugų teikimo laikotarpiu tiekėjas užtikrins įrangos garantinių detalių išsiuntimą Perkančiajai organizacijai ne vėliau kaip per 3 darbo dienas nuo problemos identifikavimo. Garantinių detalių kaina ir visos su tokių detalių montavimu, pristatymu ir kitos susijusios išlaidos įskaičiuojamos į paslaugų kainą ir papildomai neatlyginamos.

**SIŪLOMAS PREMIUM SERVISO PAKETAS.**